
No. 1573/1939, 


PARTEA OFICIALĂ 


Rugăciuni pentru pace 


Preafericitul Părinte Papa Pius XII, îngrijorat de 
soartea omenirei, tot mai mult şi mai mult amenin- 
țată de deslănţuirea unui nou războiu, a adresat Se- 
cretarului de Stat al Vaticanului, Eminenţei Sale Car- 
dinalului Maglione, următoarea scrisoare, prin care pe 
toți creştinii, dar mai ales pe copiii cu sullete nevino- 
* vate, îi chiamă la o cruciadă sfântă de rugăciuni pen- 
tru pacea lumii. 


IUBITULUI NOSTRU FIU ALOISIE MAGLIONE 
CARDINAL AL SFINTEI BISERICI ROMANE 
„SECRETAR DE STAT... 


PIUS PP. XII 


lubitului Nostru Fiu, mântuire şi Binecuvâniare 
Apostolică 


„Tu care te afli atât de aproape de con- 
ducerea Bisericii catolice, şiii foarte bine cât 
de călduros dorim Noi şi cât de mult cerem 
dela Dumnezeu să îndrepte în sfârşit sufletele 
spre simţiri de dreptate şi de dragoste, pentru a 
consolida, adâncă şi siatornică, între toate naţiu- 
nile şi popoarele, astăzi atât de turburate şi de 
preocupate, pacea creştină atât de dorită. Abea 
ridicaţi la Supremul Pontificat, tocmai pentru 
această pace — sublim dar al lui Dumnezeu — 
am îndemnat, cu inimă părințească, nu numai pe 
fiii Noştri întru Cristos, răspândiţi pretulindeni în 
lume, ci şi toate naţiunile împreună cu condu- 
cătorii lor; şi în solemna zi a Paşiilor din ba- 
zilica Stântului Petru, unde în mijlocul unei 
mulțimi nenumărate am oferit Dumnezeescul 
Sacrificiu, am repetat aceeaşi chemare şi ace- 
laş îndemn, implorând dela Isus Cristos, învin- 
gătorul morţii şi dăruitorul darurilor cereşti buna 
înţelegere şi liniştea peniru toţi. 

Acum însă, la apropierea lunei Mai, în care 
credincioşii înalţă rugăciuni către Prea Sfânta 
Fecioară, ţinem să manifestăm dorinţa Noastră 


| chiar și.pe cei mici, la.altoru) 


vie, ca tocmai în această perioadă, să se facă 
în fiecare dieceză şi în tiecare parohie rugă- 
ciuni publice pentru scopul mai sus indicat. 
La această cruciadă de rugăciuni Ne place 
să indemnăm în mod deosebit pe aceia pe cari 
Noi, după pilda Dumnezeescului Mântuitor, al 
cărui loc îlţinem pe pământ, îiiubim cuo dra- 
goste gingaşe: Ne gândim la copiii, cari în 
prima floare a vieţii lor răspândesc în jurul lor 
nevinovăție, suavitate şi graţie. Taţii şi mamele 


să-şi conducă în fiecare zi cu pietate copiii, 
i . 


i m] . PRE. NP AI 

rindu-i Ei, împreună cu florile grădinei şi câm- 
piei lor laolaltă cu rugăciunile lor şi ale co- 
piilor. Oare va putea Maica Cerului să nu pri- 
mească alâtea glasuri rugătoare, implorând pa- 
cea pentru cetăţeni, popoare şi naţiuni? Cum va 
putea Ea să nu primească, dacă la rugăciunile 
Ingerilor Cerului se adaugă acelea ale copiilor, 
care se pot numi îngerii pământului? De sigur 
că Fecioa Mamă a lui Dumnezeu, invocată de 
alâtea rugăciuni, va da ajutorul şi mijlocirea 
sa în acesti moment de universală teamă, şi 
înduplecând pe Fiul său Divin, jignit de atâtea 
păcate, va dobândi dela El scăparea de neli- 
niştile prezente, pacea inimilor şi frăţeasca în- 
țelegere înire popoare. 

Şi acelaş binecuvântat Isus, care în timpul 
vieţii sale muriloare iubea cu o dragoste deo- 
sebilă vârsta nevinovată, şi care prin cuvintele 
„Lăsaţi copiii să vină la mine, căci unora ca 
aceșlia este Impărâția Cerurilor“ (Marc. X, 14) 
dezaproba pe Apostoli care voiau să îndepăr- 
teze pe copii din preajma sa; acelaș binecu- 
cuvântat Isus, spunem, cari alte rugăciuni va 
asculta cu mai muliă uşurinţă decât acelea 
înălțate spre EI şi spre Maica sa cerească de 
nevinovatele şi rugătoarele inimi ale copiilor? 

Şi pentru a folosi cuvintele predecesorului 
Nostru Leon cel Mare >amat Christus infantiam, 

humilitatis  magistram,  innocentiae  regulam, 
mansuetudinis formame«, am dori ca pretutin- 
deni, la oraşe şi sate, în cătunele cele mai 
îndepărtate, unde străluceşte lumina Evangheliei, 
şiruri de copii, în apropiata lună Mai, să se 
îndrepte spre biserici pentru a înălța rugăciuni. 
Putem nădăjdui că astfel vor amuţi ostilitățile, se 
vor împăciui sufletele, se vor aplana conflictele 
între popoare, şi vor răsări peniru omenire 
timpuri mai bune, sub ocrotirea Fecioarei. Pen- 
tru aceste motive, cu scrisoarea de faţă, îţi 
încredințăm sarcina, Prea iubite Fiu al Nostru, 
să faci cunoscute prin mijloacele care ţi se vor 
părea bune, aceste dorinţi paterne ale Noastre, 
pentru ca prin îndemnul Păstorilor ele să se 
traducă în fapt. 

Intăriţi cu nădejde şi pregustând de pe acum 
roadele promise ale acestei cruciade de rugă- 
ciuni, îți dăm cu dragă inimă ţie, Prea iubitul 
Nostru Fiu, precum şi tuturor acelor scumpi 
copii care vor răspunde la acest apel al Nostru, 
Binecuvântarea Apostolică, chezăşie a harurilor 
cereşti şi semn al părinţeştei Noastre bunăvoinţe. 


Data în Roma, la Sfântul Petru, în ziua de 
20 Aprilie 1939, primul al Pontificatului Nostru. 


Sâ dăm ascultare chemării Sfântului Părinte. In 
luna Mai în toate bisericile noastre să se facâ rugă- 
ciuni comune pentru pace. La sfârşitul fiecărei Litur- 
ghii preoţii şi credincioşii se vor ruga îngenunchi, re- 
citând în comun de 3 ori »Născătoare de Dumnezeuc« 
şi Rugăciunea pentru pace pe care o publicăm mai 
jos. Catecheţii la sfârşitul fiecărei ore de religie vor 
spune cu toţi copiii de trei ori »Născătoare de Dum: 
nezeu«<, iară la o oră potrivită în cursul zilei, dar mai 
ales în Dumineci şi Sărbători, adunând toţi copiii la 
biserică, vor cânta Paraclisul Maicii Domnului sau vor 
face alte rugăciuni la gândul Preatericitului Părinte. 

Nimenea din cei ce aleargă la ajutorul Preacura- 
tei Fecioare Maria, nu rămâne neascultat. Rugăciunile 
ce se vor înălța din suiletele curate ale copiilor de 
pe întreg rotogolul pământului, încă vor îi ascultate 
şi ne vor aduce mult dorita Pace. 

Oradea, 1 Mai 1939. 


Rugăciune pentru pace 


Născătoare de Dumnezeu (de 3 ori) 

Adu-ţi aminte, o prea blândă Fecioară Marie că 
nu S'a auzit niciodată să fi fost părăsit cel ce a aler- 
gat sub ocrotirea ta, cel ce a cerut ajutorul şi mijlo- 
cirea ta, Insuileţiţi de o astiel de încredere, alergâm 
la tine, o Maică, Fecioara Fecioarelor, la tine venim 
şi stăm gemând şi plângând înaintea ta, ca nişte pă- 
cătoşi. Maica Cuvântului nu dispreţui cuvintele noastre, 
dar auzi-ne cu milă şi ascultă-ne, Amin, 

Domnului să ne rugăm. 

Doamne îndurăte spre noi. 

Infioraţi de grozăvia războiului, care ameninţă 
popoarele lumii, la Tine alergăm, o preamilostive 
Doamne, şi cu stăruință Te rugăm, ca pe împăratul 
păcii, să dărueşti lumii acesteia o pace statornică, 
Din Inima Ta Dumnezeiască s'a răspândit în lume iu- 
bire, ca încetând neînțelegerile, să stăpânească între 
oameni numai dragostea şi bunăînţelegerea. Pe când 
erai pe pământ Inima Ta era pătrunsă de o compăti- 
mire nespus de mare pentru toate necazurile omeneşti. 
Precum ai dat ascultare strigătului rugător al aposto- 
lului Tâu Petru: »Doamne, mântueşte-ne că perime. 
aşa pleacă urechea Ta şi la rugăciunea noastră şi ne 
scapă de valurile vrăjmaşilor cari ameninţă pacea şi 
liniştea dintre popoare. Pâătrunde o Doamne, inimile 
ocârmuitorilor şi ale popoarelor cu spiritul blândeţei, 
împacă duşmăniile, alungă duhul răsbunării, cari sfâ- 
şie naţiunile. Tu Doamne, care cu preţul sângelui Tău 
ai făcut să fie toți oamenii îraţi, fă ca ei să trăiască 
într'adevăr ca fraţi, îngrozându-se de certele şi răs- 
boaiele aducătoare de pieire. Și tu, o Preacurată Fe- 
cioară, ca şi în alte vremuri de grele încercări, apără-ne, 
ajută-ne şi ne mântueşte de orice rău. Amin. 

Ajutorul creştinilor — roagă-te pentru noi. 


No. 1516/1939. 


Concurs pentru preot la Surorile dela 
Spitalul din Sebeş-Alba. 


La Spitalul din Sebeş-Alba, sunt angajate 12-14 
membre ale Congregaţiei noastre de Surori »a Maicii 
Domnului« cari prin numirea Preaonoratului Emanuil 
Popa de protopop la Bucureşti, au rămas fără de pă- 
rinte suiletesc, fără de conducător în cele spirituale. 

Deaceea, spre a putea veni cât mai curând în 
ajutorul acestor suilete bune, cari se jertiesc cu atâta 
abnegare pentru binele de obşte, apelăm prin aceasta 
la Fraţii preoţi trecuţi în penziune, şi-i rugăm să se 
angajeze de spirituali la maicele noastre dela Sebeş. 
Vor primi în schimbul puţinului serviciu, pe care tre- 
bue să-l presteze: locuință convenabilă şi întreținere 
complectă. 

Cei cari vor să reflecteze la acest post, să ni se 
adreseze fără amânare. 

Oradea, la 25 Aprilie 1939. 


No. 1535/1939. 
Sfântul Mir. 


In Siânta şi Marea Joi a Patimilor Domnului, 
amăsurat orânduelii Sfintei noastre Biserici, am con- 
sacrat Sf. Mir pentru întreaga Noastră Dieceză. Fie- 
care preot va prelua Sf. Mir dela oficiile protopopeşti, 
cărora li se trimite pentru toate parohiile din proto- 
popiat. Mirul vechiu va îi ars în candela din biserică. 

Oradea, 27 Aprilie 1939. 

No. 1536/1939. 


Colectă pentru parohiile noastre 
din Vechiul Regat. 


Pentru ajutorarea parohiilor noastre din Vechiul 
Regat, cărora le aparţin credincioşi din toate diecezele 
provinciei noastre mitropolitane, în ziua a Il-a de Rusalii 
se va face colectă în toate parohiile Diecezei Noastre. 

" Fraţii preoţi cu toată căldura sufletească îşi vor 

îndemne credincioşii la o contribuţie cât de mare fiind 
vorbă de ajutorarea celor mai lipsite organizaţii biseri- 
ceşti. 

Suma încursă din colectă şi din valorizarea natu- 
raliilor adunate în acest scop, se va trimite Oficiului 
administrativ al fondaţiunilor diecezane cu menţiunea: 
»pentru parohiile din Vechiul Regate. 

Oradea, 27 Aprilie 1939, 











Ex. Sa Beaussart la Academia noastră teologică 

Sâmbătă (8 Aprilie 1939), Ex. Sa Roger Beaus- 
sari, arhiereu al Parisului, însoţit de dd. Dupront şi 
Bernard, cel dintâi director, al doilea secretar gene- 
ral al Institutului francez de înalte studii în România, 
precum şi de păr. canonic I. Georgescu, vizitează Aca- 


demia noastră teologică. 
La intrare, Ex. Sa e întâmpinat de câţiva din 
profesorii acestei Academii în frunte cu decanul ei, 


păr. Fr. Fubic, 


După obişnuitele prezentări şi după o prealabilă 
vizită euharistică cu toții intră în sala comună, 

Aici, studenţii teologi intonează cântarea de îeli- 
citare Acclamationes la 4 v. bărb. de N. Praglia, apoi 
clericul loan Pavel citeşte în îranțuzeşte următoarea 
adresă omagială : 

Excelenţă, 
Prea Siinţite, 

»Îngăduiţi tinerilor leviţi ai clerului catolic 
de rit românesc din Oradea să Vă întăţişeze oma- 
giile lor cele mai respectuoase. 

Vizita Excelenței Voastre e cu atât mai me- 
morabilă cu cât, prin bunăvoința specială a d-lui 
Alphonse Dupront, directorul institutului francez 
de înalte studii în România, e însemnată prin o 
considerabilă danie de cărţi, aceşti prieteni cei 
mai sinceri între toţi. 

Noi avem cea mai mare stimă pentru clerul 
francez şi, îndeosebi, pentru clerul parisian. Noi 
îl socotim cel dintâi cler din lume: întâiul prin 
cultura, întâiul prin devotamentul, întâiul prin 
minunatul său spirit de jertfă, 

Acest cler are vrednicii fără seamăn în isto- 
ria întregei Biserici creştine. 

Noi nu amintim decât unele, cele mai apre- 
ciate la noi. 

Când Napoleon |, prin concordatul din 15 
lulie: 1801 restatorniceşte cultul catolic în Franţa, 
toţi episcopii de sub vechea stăpânire renunţă 
la scaunele lor vlădiceşti, ca să dea Papii şi pri- 
mului Consul libertate deplină în ceeace privia 
nouele numiri episcopale. 

In 1904, cu prilejul faimoasei legi a asocia- 
iilor culturale, nu numai episcopatul, ci întreg 
clerul îrancez admite bucuros, pentru salvarea 
dumnezeeştei orândueli a Bisericii, confiscarea 
tuturor averilor bisericeşti şi primeşte sărăcia, 
uneori chiar mizeria, 

Acest eroic gest stoarce supremele elogii ale 
Papilor şi ale episcopilor din întreaga lume ca- 
tolică, 

Chiar în consiliul internațional al Operelor 
pontificale pentru Misiunile catolice dela Roma, 

clerul francez are un titlu cu totul special să fie 
chemat cel dintâi. 

Inţelegem bine această mare distincţiune în- 
cuviințată de Papi Francezilor, dacă ne dăm 
seama că, din patru mari opere pontilicale, trei 
sunt întemeiate şi desvoltate de aceştia, anume: 
Asociaţiunea pentru Propagarea Credinței şi Siânta 
Pruncie, cea dintâi întemeiată, cea de a doua 
inspirată de Paulina Țaricot, apoi Opera S. Apo- 
stol Petru pentru clerul băştinaş de loana Bigard. 


Excelenţă, 

Prea Siinţite, 
e foarte adevărat că, dacă Dumnezeu vrea cao 
idee să facă ocolul lumii, El o aprinde în inima 
unui Francez. 

Suntem foarte fericiți că putem face aceste 
mângâitoare constatări cu atât mai mult, cu cât 
altă dată, sub stăpânirile austro-ungare orice le- 
gătură mai strânsă cu acest minunat cler îran- 
cez, precum şi cu fara privilegiată a Imaculatei 
ne era cu neputinţă. 

Ni se spunea mereu că Franţa e excluziv ţara 
răutăcioşilor, a revoluţionarilor sacrilegi, a copiilor 
teribili ca Voltaire, Renan, Anatole France etc. 

Sub amintitele stăpâniri nu ni s'a vorbit 
nici odată în felul cum ne vorbesc astăzi |. P. 
$. Sa Alexandru Nicolescu, iubitul nostru mitro- 
polit dela Blaj şi numărul dela 1—15 Aprilie 
1939 al revistei noastre eparhiale »Vestitorul« 
despre măreţele fapte săvârşite de Dumnezeu 
prin Franci (gesta Dei per Francos), 

Fericiţi că ne putem arăta cinstea, admira- 
ţia, dragostea noastră pentru această neasemuită 
Franţă catolică pe care Excelenţa Voastră, Prea 
Sifinţite, o reprezentaţi atât de strălucit între noi 
noi Vă rugăm să primiţi smeritele noastre omagi 
de îii<. 

Adânc mişcat, P. S. Sa dă mai întâi tuturor pro- 
fesorilor şi studenţilor de faţă la această înălțătoare 

ceremonie arhiereasca sa binecuvântare, apoi răspunde : 

Adresa ce Ni se prezintă e unul din cele 
mai frumoase elogii ale clerului francez. E ade- 
vărat că acest cler areo temeinică pregătire teo- 
logică şi preoțească, precurm şi multă râvnă. De 
când e mic-semnarist şi până la hirotonie, cleri- 
cul francez e pus să se roage, Să studieze, să 
se reculeagă. 

Dar ascultând acest elogiu, îmi aduc aminte 
de rugăciunea unui bun preot al nostru: 

„»Doamne, îă să seamăn cu chipul ce mi se zu- 
grăveşte». 
Şi, fiindcă e vorbă de ideal, eu sunt încre- 
dințat, precum am mai spus-o de câteva ori în 
timpul acestei călătorii a mele în această ţară, 
că, România are în Răsăritul Apropiat aceeaşi 
misiune istorică pe care o are Franţa în Apus: 
să dea dovadă de energie liniştită, cumpănită, 
stăpână pe sine însăşi şi pe împrejurările ce s'ar 
ivi, adică să fie pildă vie de o mare putere cre- 
ştină într'o lume care uită prea adesea învăţătu- 
rile Evangheliei. 
Din nefericire, trecerea mea prin România e 
scurtă şi cuvintele noastre sboară tără urme. 
D. Dupront şi tovarăşii săi dela Înstitutul 
francez au însă chemarea să creeze legături mai 
trainice între ţările noastre în domeniul spiritual. 
Şi fiindcă Vi s'au dăruit cărți, nu mă îndoesc 
că le veţi ceti pe toate şi când veţi avea prilej 
veţi cerceta Franţa fie pentru pelerinaje, fie 
pentru călătorii de studii şi atunci se vor înfăptui 
legături sufleteşti şi mai prețioase: personale. 
Ca să dea însuşi pildă de aceste legături per- 
sonale, Ex. Sa Beaussart se întreține cordial cu 
aproape toți studenţii noştri teologi, admiţându-i pe 
toți să-i sărute inelul episcopal. 

Pentru înălțarea sufletească ce a pricinuit, această 
vizită rămâne una din cele mai memorabile în analele 
Seminarului nostru, 

Un interwiew al Ex. Sale Beaussart 


Ex. Sa Roger Beaussart, Episcopul auxiliar al 
Parisului, care în zilele de 3—9 Aprilie a. c.a fost 
oaspetele I. P. S. Sale Episcopului nostru, în ziua | 
de Paşti a celebrat S. Liturghie la Institutul Notre 
Dame de Sion, la orele 10 a asistat la liturghia arhi- 
erească din Catedrala noastră, iar după masă printr'o 
norocoasă inspiraţie a d. primar Augustin Chirilă a 
vizitat câteva din satele noastre româneşti dela îron- 
tieră, apoi la orele 19 în sala arhiplină a Municipiu- 
lui, fiind de faţă Episcopii celor trei contesiuni a ro- 
stit o admirabilă conferinţă despre »Forţele creştine 
ale Franţei contimporane.« 

Inainte de a părăsi oraşul nostru a acordat două 


înterwiewuri : unul ziarului »Szabadsâg« din loc, iar 
altul ziarului »România« din Bucureşti. 
lată-l pe acest din urmă: 


Două lumi de evlavie : 
Răsărit şi Apus 


Am avut plăcerea, — zice P. S. Sa Beaussart, 
— să asist la lifurghia arhierească oficiată In Du- 
mineca Paştilor în catedrala sa din Oradea de 1. 
P. S$. Sa episcopul Frențiu și în desfășurarea ace- 
stei măreje ceremooii am putut aprecia caracierele 
de evlavie deosebită. 

Mulțumită slujbei liturgice românești, poporul 
credincios participă mai activ, mai direct, cu o în- 
felegere mai adână a ceremoniei. Slujba e urmărită 
cu mai multă atențiunea și emoţiune și mărefele 
fexle ale liturghie S. loan Chrysostom pot afinge de 
aproape sensibilitatea populară. Am admirat bogătia 
ceremoniilor și cântărilor apoi simplicitatea poporu- 
lui credincios care se apropia aşa de cucernic de 
preoți. In deosebi am fost mișcat să văd apropiin- 
du-se mai cu seamă la cetirea Evangheliei la toate 
ceremoniile la care am fost de față; am simţit un 
nare curent de credință şi evlavie adâncă, unind 
mulțimea şi pe slujifori, 


Impresiuni dela fraţii ortodocşi 


Prelaţii ortodocşi (II. PP. SS. LL. Nic. Bălan 
— Sibiu; Andrei Mager — Arad; Nic. Popovici — 
Oradea) pe cari i-am întâlnit mi au arătat multă 
cinste şi simpatie ; le sunt profund recunoscător. De 
asemenea profesorilor și diferitelor feţe bisericeşti 
ortodoxe ce m'au întâmpinat. Am văzut cu mare 


bucurie înlesnirea contactului lor cu frații din bise- 
ricile unite şi cu mine. Convorbirile noastre au fost 
toideauna foarte cordiale și se referiau la marile in- 
lerese religioase și la relafiunile culturale dintre 
Franța și România. 


Felafiuni bisericeşti 
franco-române 


Pentru strângerea legăturilor dintre clerul fran- 
cez și clerul român mi se pare necesar să Inlesnim 
cunoașterea operelor de teologie și de spiritualitate 
în limba franceză, creind cât mai multe biblioteci 
franceze în facultăţile și academiile teologice. De 
altă parte, contactul personăl e și mai important; 
călătoriile în Franţa mi se par însemnate şi ar tre- 
bui sporite. Insă idealul ar fi ca un număr mai mare 
de preoţi români să poală frecventa timp de mai 
mulți ani consecutivi universităţile noastre. In fine 
nu cred imposibil şi socolesc vrednică de dorit ve- 
nirea în România pentru călătorii sau stagii de siudii 
a preoților francezi. 








L] 
Adam şi 
Aceştia sunt doi oameni singuratici. Înafară de 
voia lor, dar cu o mare deosebire. 
Adam e cunoscut de o lume întreagă. 
Sulphart e »erou« în lucrarea »Les Croix de bois» 
a lui Roland Dorgelâs (Paris, Albin Michel, 1931), dar 
în îond e şi el un om, între alţii, şi între evenimen- 
tele povestite de autor în destăşurarea campaniei din 
trecutul război mondial. Felul traiului lui, din pove- 
stirea iscusitului scriitor francez, azi cu traduceri în 
multe limbi, multe ediţii, şi mai multe sute de mii de 
retipăriri, l-a făcut om cunoscut de o lume întreagă. 
Ceeea ce ne îndeamnă şi ne îndreptăţeşte însă 
să-l aşezăm alături de Adam, într'v scurtă privire 
comparativă, nu este popularitatea, ci ecoul singură- 
tăţii lui în imprejurările zilelor noastre, 
Adam a fost om singuratic întru început, căci el 
a fost omul, între făpturile lui Dumnezeu, omul căruia 
Dumnezeu i-a gătit o moştenire. Lucrarea creatoare 
a lui Dumnezeu a gătit din vreme o lume adevărată, 
cu toate variaţiunile şi amănuntele acele multe, dintre 
cari atâtea nici azi n'au fost pătrunse de mintea ome- 
nească. În concertul coloritului de făpturi, ca mărime, 
menire, trăinicie şi aşezare, apare îiința compusă din 
trup — de aici — şi din suflet — de mai sus — drept 
cea mai deamnă şi mai nobilă fiinţă, omul: Adam. 
Scara paşnică a pulsaţiunilor de vieaţă Creatorul 
n'o încheie, ci-i dă numai un nou avânt armonios cu 
aceasta coroană a făpturilor. Dela Adam porneşte şi 
creşte mulţimea de oameni între sine fraţi de sânge, 
de fire, menire şi destinaţie, fii adoptivi ai cerescului 
creator. 


Sulphart 


Singur a îost întâiul om, 
Asta este poziţia lui Adam. 
Suiphart ? 


Unul dintre cei mulţi, cari s'au aşezat de-a- 
curmezişul puhoiului de cutropitori. Lăsându-şi rostul 
de toate zilele Sulphart pleacă — ca fiecare — cu 
gândul să revină, depune uneltele să le reia la în- 
toarcere. Întră în opera zgomotoasă şi în învălmăşala 
distrugătoare a războiului, unde, alături de ceilalţi, 
îace tot ceea ce-i stă în putinţă, şi înfruntă tot ce-i 
stă în cale, mereu peste aşteptare. În aşa împrejurări 
ce mai rămâne din om? La ce veselia sau omul de 
principii ? Cu supărare, sau cu haz, aruncă în faţa 
duşmanului tot ce-i vine la mână. | 

Potopul de foc n'a lăsat nedesfundate nici mor- 
mintele celor adormiţi mai înainte, ce aşteptau o altă 
ridicare din mormânt, ci le înlocueşte şi le înmulțeşte 
cu crucile de lemn depe osemintele violent sdrobite 
ale celor prinşi de potop. 

La încetarea frământării zgomotoase, care a 
curmat atâtea vieţi şi a distrus atâtea opere, Sulphart 
se găseşte singur vieţuitor îaţă de toţi cei ce alături 
de el plecaseră odinioară din paşnicul rost al vieţii de 
toate zilele. Poate deci să dea o »explicaţie«: »Eu 
găsesc că aceasta este o biruinţă pentru că eu am 
ieşit viu... « 

lată deci o altă singurătate care în nimernicia ei 
ne aduce aminte de singurătatea lui Adam. Ce deose- 
bire însă între aceste două. Aceea deschide calea 
mulțimii la vieaţă, deschide opera producătoare şi cre- 
atoare. Asta, a lui Sulphart singurătate, închide o 
operă distrugătoare. 

Sulphart e singur, adevărat şi real, acolo, dar 
simbolic şi semnificativ pentru tot ceea ce poate face, 
cu toată groaza şi zgomotul ei, o operă distrugătoare, 
înscenată şi dirijată . .. de cine? 

“ Anotimpul acesta de primăvară, cu suilul cald, 
viu şi înveselitor a tot ceea ce însemnă vieaţă, ne 
bate încă odată la uşa inimii să ne trezească la rea- 
litate : că puterea de vieaţă dătătoare a lui Dumnezeu 

este invincibilă. 

Dacă ar bate, să sdrobească inimile impietrite, na- 
tura vie şi înverzită să mustre conştiințele doritoare 
de prăpăd şi asuprire! ! 

Adam şi Sulphart, două singurătăţi, doi poli. Dela 
unul porneşte creşterea, la altul isprăveşie distrugerea. 

Polul creator este al lui Dumnezeu. Cine şi-l în- 
suşeşte pe cel distrugător ? G. $. 














Episcopul Samuil Vulcan 


Contribuţii la o comemorare 


Tânărul român satisfăcu în chip strălucit aşteptă- 
rilor cu care îu trimis de acasă, încâtla sfârşitul stu- 
diilor obținu prin concurs catedra de teologie pastorală 
dela seminarul din Lwow, dar la care, determinat de 
împrejurări, avea să renunțe.!) Seminariile apusene 
aveau să-i dea satisfacţii şi de altă natură. In anul 
1780 se urcă pe tron Josif ÎI], admiratorul lui Frede- 
ric II şi Petru cel Mare şi credincios adept al îiloso- 
îilor îrancezi, iar în anul următor începu seria lungă 
de reiorme politice, care zguduiră din temelii împără- 
ţia. Întreaga lui domnie a constituit o revoluţie cu 
proporţii ample şi rodnică în consecințe. Din rândul 
preocupărilor sale făcea partie şi Biserica, pe care 
vroia să o vadă scoasă de sub autoritatea papală, mai 
ales că în tendinţele sale cezaro-papiste era încurajat 
şi de câţiva preoţi din clerul înalt. Cu primăvara anu- 
lui 1781 începură să curgă ordonanțele imperiale în 
această direcţie şi, pentru ca ritmul nou să prindă, îm- 
păratul desfiinţă seminariile diecezane, instituind pen- 
tru creşterea preoţimei seminarii centrale, menite să 
pregătească apostoli zeloşi pentru principiile stăpâni- 
torului, 

Măsurile împărăteşti făcură vâlvă în toată Europa. 
Urmară în tempo accelerat şi altele, între care decre- 
tul de toleranţă, din 25 Octomvrie 1781 şi cele din 
Februarie 1782, care priveau instrucția poporului de 
jos ne interesau şi pe noi de aproape. De aceea cre- 
dem că în sufletul clericului plecat dela Blaj năşteau 
raze de speranţe de mai bine pentru ai săi. Tot acum 
se pune pe faţă şi în mod practic, printre măsurile 
împărăteşti, problema limbilor moderne ca instrument 
viabil de înţelegere între conducători şi supuşi. In 6 
Mai 1784 se întroduce în cuprinsul întregului imperiu 
ca limbă administrativă, în locul celei latine, limba 
germană, iar protestelor ungureşti Iosif [] le răspunde 
cu motivarea că dacă un popor întrebuințează în vieaţa 
sa spirituală şi de stat o limbă moartă, cum e latina, 
aceasta constitue dovada cea mai vie Că acesta n'a 
ajuns la un grad suficient de urcat în cultura sa na- 


1) Dr. |. Radu: op, cit. pag. 93. 


țională. Ea vădeşte saucă poporului îi lipseşte o limbă 
proprie, sau că cetăţenii nu s'au deprins în ea ca s'o 
poată ceti şi scrie şi numai învățații îşi pot exprima 
gândurile după un calapod strein. De altfel — spune 
împăratul — limba latină a fost isgonită din toate sta- 
tele cultivate ale Europei şi numai în Ungaria şi Ar- 
deal se păstreăză la modă. Incepuse prin urmare şi 
în părțile noastre bătălia limbilor pentru hegemonie 
și în această almosferă vedem momentul de plecare 
a Şcoalei Ardelene în cultivarea limbii românești, 
cu întregul şir de reforme şi docirine. Incepulul se 
face cu gramatica lui Şincai și Micu (1780). Samuil 
Vulcan era suficient de inteligent ca să înțeleagă 
cursul vremii şi să tragă învățături pentru activitatea 
sa viitoare.) | 

In 1784, vara, clericul vienez pleca în Ardeal să-şi 
revadă rudele şi cunoscuţii. li va fi lăsat în plină fră- 
mântare, căci în 16 August se dădu ordonanța cu pri- 
vire la conscripția populaţiei, pe care Românii din 
această provincie o interpretau ca pe o măsură mili- 
tară, sortită să-i scape din iobâgia vitregă şi tratamen- 
tul sălbatec al nobilimei. In vreme de toamnă îârzie 
sosia la Viena vestea că iobagii români din Transil- 
vania au ridicat steagul revoltei şi pe culmi de dea- 
luri se ridică limbi de foc, de parcă ard comori stăpâ- 
nite de necuratul. Castelele nemeşilor, clădite pe ne- 
dreptăţi seculare erau în flacări. Mai apoi revoluţia îu 
doborită şi îruntaşii după o judecată sumară, în Fe- 
bruarie anul următor, cu pas legănat de munteni, 
strânşi în bituşe, cu fețele supte, cu buze strânse şi 
dinţi încleştaţi au păşit muţi spre locul osândei. Doar 
sclipirea hojma din ochi şi jocul muşchilor proeminenţi 
din față dacă n'au tradat adâncul dispreţ şi ura lor 
sălbatecă îaţă de o alcătuire socială, care i-a silit să 
iasă din anonimat şi să păşească în istorie. 

De bună seamă că tinerii români din seminarul 
central din Agria comentau impresionantele întâmplări 


1) Atmosfera ce trezise ordonanţele împăratului în mij- 
locul nobililor şi judeţelor din Ungaria şi Ardeal vezi în, Hor- 
vâth Mihd!y : Magyarorszâg Târienelme. Pesten, 1863. Tom. 
V. pag. 272—432. 

de acasă. Frau mulţi de ai noştri aici. Informaţii de 
mai târziu, când seminarul central pentru eparhiile de 
rit oriental din monarhie se mutase la Lemberg, ne 
arată că în anul 1790 studiau în acest institut 246 
clerici, dintre cari 41 din eparhia Blajului, iar 12 dela 
Oradea.!) Deci un număr de 53 de Români, formând 
aproape a cincia parte din populația şcolară a institu- 
tului, adunată din 7 eparhii. Un cuib mic de valahi, 
cărora li se oferia posibilitatea să cunoască aici aproape 
toate naţiunile din împărăție, cu aspiraţiile lor fireşti 
şi să-şi ascută mintea în discuţia problemelor com- 
plexe pe care le puneau timpurile învolburate, iar în 
contrast cu mediul strein din jur, li se oferia prilej de 
adâncire a însuşirilor noastre particulare ca rasă şi 
de scrutare a remediilor viitoare pentru o mai reuşită 
ridicare între celelalte neamuri. 

Revoluţia din afară, sărguința cărturărească şi 
mediul în care s'a format au făcut din Samuil Vulcan 
un bărbat capabil să umble, după cum spune româ- 
nul, »pe picioare proprii«. 

V,. Bolca 


1) Arhiva diecezană. — Fasc. Il n. 100 — 20 Aug. 1790. 

— Consacrarea capelei din Cimitirul Ruli- 
kovsky. Luni în 24 Aprilie crt. în cadrele unei liturgii 
arhiereşti s'a sfințit în cimitirul Central capela ridicată 
de [. P. S. Sa Episcopul român-unit Dr Valeriu Traian 
Frențiu pentu familia Sa. 

Asistat de II. Sa Dr Gh. Miculaş, vicarul epis- 
copesc şi de Rev.-.mul canonic Augusfin Maghiar, 
precum şi de Rev.-mul Vasile Barbul şi Cl. D. Gavril 
“Stan ca diaconi, |. P. Sa episcopul Valeriu Traian să- 
vârşeşte ceremonialul sfințirii, purtând apoi în proce- 
siune, în jurul capelei, moaştele sfinților: cari au iost 
apoi aşezate în altar. Apoi într'o scurtă cuvântare, 
arată că intenţia |. P. S. Sale, ridicând această capelă 
pentru membri familiei Sale a fost şi aceea de ao 
pune la dispoziţia oricărui credincios avizat la aceasta. 
Fiecare credincios, fără deosebire de stare socială va 
putea depune într'insa pe cei scumpi ai lui adormiţi 
în Domnul, sau va putea da liturghii pentru odihna 
suiletelor lor. 

Primul paroh al Catedralei, Rev.-mul Vasile 
Barbul, exprimă mulţumirile şi recunostința credicio- 
şilor pentru acest păstoresc dar, apoi urmează sf. 
liturghie, răspunsurile fiind date de corul studenţilor 
dela Acad, Teologică, Au fest şi multe cuminecări. 

În urmă se oficiază un parastas pentru odihna 
sufletelor membrilor familiei, cum şi a celorlalți morţi 
înmormântați în cripta capelei, 


— Introducerea noului protopop al lerului. 
Duminecă, 16, 4. 1939, din încrdințarea Exc. S. P.S. 

episcop Valeriu Traian Frențiu, păr, canonic /. Geor- 
gescu a întrodus pe păr. Cornel Dărăbant, până acum 
paroh în Ardud (Satu Mare), în slujba de protopop al 
lerului şi paroh al parohiei unite din Valea lui Mihai 
(Sâlaj). Protopopiatul lerului era vacant de mai bine 
de trei ani, dela moartea regretatului R. Buzila (+ 3. 
2. 1936). De atunci şi până acum a condus districtul 
protopopesc păr. Tr. Mihalca, în calitate de administra- 
tor. Parohia Valea lui Mihai e vacantă dela începu- 
tul acestui an (1939), când fostul ei titular, păr. E. 
Pereni, atingând limita de vârstă (70 de ani) a îost 
trecut la pensie. Autorităţile comunale şi de plasă, în 
frunte cu d. Jancu Pop, primpretore şi d. 7ol notar 
şi prim-curator bisericesc, au fâcut o primire sărbăto- 
rească atât păr. canonic, delegatul Ex. S. episcopului, 
cât şi noului paroh-protopop, în cinstea cărora au dat 
o agapă la cazinoul comunal. Intre reprezentanţii au- 
torităților şi oaspeţii numitei agape amintim şi pe Prea 
Cucernicia Sa păr. Ciorogariu, protoereul ortodox al 
Văii lui Mihai. Cu această ocaziune s'au rostit îru- 
moase cuvinte de circumstanţă, iar credincioşii au 
transmis telegrafic Ex. Sale Episcopului omagiul re- 
spectului şi al alipirii lor filiale. 

Petru Tămăian, Reuniunea Mariană a credincioşilor gr. 
cat. români din Oradea (1914—1939), Oradea, 1939, proprieta- 
tea Reuniunii, 64 pagini, 10 lei. 

Implinindu-se în acest an un sfert de veac dela înțiinţarea 
Reuniunii noastre Mariane, |l. Sa păr. canonic P. T.a avut buna 
inspiraţie să scrie şi tipărească acest instructiv istoric. După 
câteva generalităţi asupra cultului Maicii Domnului ni se în- 
făţişează pe rând: înființarea, statutele, favorurile spirituale, 
preşedinţi şi preşedinte, patroni, secţii, membri, rezultate etc. 
Reţin cu deosebire atenţiunea cititorului paginile închinate de- 
votaţilor preşedinţi ori membri decedați ; Coriolan Pop, De- 
metriu Kiss, Lucreția Frențiu, Sabina Minişan. Ceeace nu în- 
semnează că celelalte pagini nu sunt vrednice de tot interesul 
şi atenţiunea. Dimpotrivă. Ele încă sunt de atâtea ori atât de 
sugestive. Mai ales când e vorba de cultul Panagiei la noi. 
Autorul poate avea mângăierea unei duble fapte creştineşti: 
întâi că a scris-o, apoi că a tipărit-o şi cedat-o în întregime 
Reuniunii pentru a-şi spori mijloacele de acţiune. 


I.M. Raşcu, Alte opere din literatura română, Bucureşti, 
Liceul Gh, Şincai, 1938, In — 80, 222 pagini, preţul 100 lei. 

D-1 1. M.R. autorul celei mai frumoase scrieri hagio- 
grafice „La Lisieux cu S. Tereza“ din literatura română, bine 
cunoscut cetitorilor noştri pentru înteresantul studiu „Eminescu 
şi catolicismul“, precum şi pentru alte lucrări („Vibrări“, „Con- 
vingeri literare“ etc.) ne dă, de data aceasta, o nouă serie de 
documentate cercetări literare estetice asupra scriitorilor: C. 
Conachi, V. Cârlova, Gr. Alexandrescu, C. Negruzzi, N. Băl- 
cescu, Mihai Eminescu şi lon Creangă. Toate aceste cercetări 
sunt valoroase şi captivante. Deosebit de actuale sunt cele 
despre Eminescu şi Creangă, dela a căror moarte în acest an 
se împlineşte o jumătate de veac. lată o împrejurare care va 
determina pe iubitorii de literatură română să cetească cu în- 
teres şi atenţiune paginile acestui volum de o înaltă ţinută 
ştiinţifică şi tipografică. (9) 

S'apropie praznicul cel frumos al Mănăstirii din 
Drăgeşti. Gândul la Sfântul Minunilor stărueşte tot 
mai senin şi mai luminos în mintea creştinilor şi le 
arată drumul spre ajutor şi spre mângâiere, în aceste 
timpuri de păgubitoare nesiguranţă. Frământările in- 
ternaţionale nutrite şi întreţinute de naţii cari parcă 
voesc cu orice preţ, să stăpânească după placul lor 
pământuri şi oameni, numai de mâna lui Dumnezeu 
mai pot îi potolite. Suflete agitate şi dintr'o parte şi 
dintr'alta numai în puterea rugăciunii îşi mai pot căuta 
steaua liniştitoare iar credința supranaturală, vie ră- 
mâne singurul izvor de pace şi de vieaţă câtre care 
trebue să se îndrepte toţi acei cari aşteaptă: pacea 
neamurilor, progresul ţărilor, bună starea şi fericirea 
omenirii de pe vechiul continent. Intr'o epocă de îră- 
mântări, dacă nu atât de întinse, însă tot atât de tur- 
bate, Si. Anton a fost altă dată pentru Padova şi pro- 
vinciile mărginaşe adevărat sol de linişte şi de înilo- 
rire, potolind polita păgână a puternicilor de a stăpâni 
şi arătând celor asupriţi drumul umilinţii şi al răbdării 
ca cel mai potrivit de urmat până la desăvârşita operă 
a dreptăţii ce mintea sănătoasă şi înţelepciunea dum- 
nezeească ar îi adus-o. Sfântul Anton atât de favorizat 
de Dumnezeu cu puteri minunate nu se poate să nu 
pună şi de data aceasta în slujba păcii universale, tre- 
cerea ce oare înaintea Impărafului păcii. Rugăciunile 
şi încrederea noastră îl vor sili la aceasta, dacă bună- 
tatea lui ar avea nevoie de silă, atunci când e vorba 
de a veni în ajutorul lumii. Pelerinajul dela Drăgeşti 
ne dă cel mai potrivit prilej pentru a ne arăta încre- 
derea în Sfântul Minunilor înaintea căruia 

»Chiar şi a Oceanului valuri cu spume, 


S'aştern în linişte la al său nume 
Senin 'mbucură pe câălâtor, . .« 


Tipografia „UNIREA“ Oradea. Sir. Take lonescu Nr. 1. 

Pelerinajul din Drăgești 


Deci la Sfântul Anton, după ajutor să alergăm, luând 
parte la pelerinajul cel mare ce se va ţinea Duminecă, 
în 18 lunie la Drâgeşii. _ 

Pe lângă rugăciunile pentru pacea între neamuri, 
vom cere Sfântului Anton vieaţa sufletească, sănătate 
şi belşugul roadelor câmpului. Pentru o mai bună re- 
culegere sufletească să-şi procure fiecare la mănăstire 
cărticica Sfântul minunilor cu vieaţa cea minunată a 
Sfântului şi cu îel de fel de rugăciuni în cinstea lui. 

Rugăm pe toţi Prea Cucernicii Părinţi Parohi să 
ne ajute la organizarea pelerinajului din acest an, şi, 
întru cât pot, să întovărăşească ei înşişi pe credin- 
cioşi la pelerinaj. Indulgenţa plenară ce se poate do- 
bândi ori de câte ori se vizitează biserica şi mai ales 
gândul la slujbele cele solemne, la procesiunile cele 
pioase cari vor îi primite cu siguranță de Sfântul în- 
durat, să fie un îndemn deosebit şi pentru pelerinajul 


de la Drăgeşti din acest an. 
Părintele Superior 
al Mănăstirii din Drăgeşii. 


Prefectura judeţului Bihor 
Cancelaria Prefectului. 


Nr. 8058/939. 


Conținulul : Oficiul parohial român unit din comuna Dră- 
geşti, solicită autorizaţie, pentru aranjarea alor două pelerinaje. 


Noi, Prefectul judeţului Bihor; 


văzând cererea înaintată de către Oficiul parohial român 
unit din comuna Drăgeşti, în care solicită autorizaţie, pentru 
a putea aranja două pelerinaje, şi anume în zilele 17, 18 şi 19 
Iunie, precum şi în zilele de 14, 15 şi 16 August; 

având în vedere avizul preturei plasei Ceica, şi 

potrivit prevederilor cuprinse în Ordonanţa Nr. 2 a Co- 
mandamentului Corpului 6 Armată, 


Aprobănm: 


cererea Oficiului parohial român unit din comuna Dră- 
geşti, pentru organizarea alor două pelerinaje, ce vor avea loc 
în zilele de 17, 18 şi 19 lunie, precum şi în zilelede 14, 15 şi. 
16 August a. c. 

La acest pelerinaj vor participa locuitorii din judeţul Bi- 
hor şi judeţele mărginaşe. 

Se încunoştinţează: 


1. Pretura plasei Ceica. 

2. Primăria comunei Drăgeşti. 

3. Postul de Jandarmi Ceica. 

4. Parohia română unită din comuna Drăgeşii. 


Oradea, la 25 Aprilie 1939. 


Prefect: 
Indescifrabil. 
Şeiul Serviciului : 
Indescifrabil. 





Redactor: Coriolan Tămăian 

